
ACTE  ÚNIC 


ESCENA  I 


Estem  en  el  porxo  d'una  rajoleria.  L'escena  esta  soïa  per 
uns  moments,  al  cap  de  poc  vé  Pep  fent  sortir  primerament  el 
cap  amb  precaució  per  veure  si  hi  ha  ningú  i  al  convèncer's 
que  no,  entra  temerós. 

Pep. — Gràcies  a  Déu  que  se  n'han  anat.  No  és  pas  que  no  si- 
gués  hora.  Ja  em  creia  que  no  es  volien  moure  avui. 
Nosaltres  vinga  esperar-nos  darrera  aquesta  muntanya 
esperant  que  marxessin  i  mai  més  acabaven  de  fer-ho, 
maleït  sigui  el  cap  de  Judes.  (Pausa)  I  aquells  què  pen- 
sen, que  no  venen?  Tenen  por  segurament  de  trovar-hi 
els  rajolers.  Són  un  parell  que  ni  sé  com  els  tinc  per 
companys.  Si  m'hagués  de  refiar  d'ells  cada  nit  dormiria 
al  ras  i  ens  moriríem  de  gana.  No  és  fet  per  ells  això 
d'aquest  ofici.  (Nova  pausa,  va  a  la  poita  i  mira  una 
estona  a  fora)  Ca.  Ni  la  sombra  s'en  veu.  Mala  ne- 
gada. I  ara  m'en  adono  que  aixís  a  les  fosques...  Esclar 
que  no  vindran.  Qui  sap  que's  pensen  que  deu  haver 
passat.  Veuràs  com  fent  una  mica  de  llum...  (Després 
d' ha  ver- se  mirat  les  butxaques  d*  on  en  treu  una  espel- 
ma) Ah,  ja.  No  és  gaire  llarga  però  ja  farem  el  fet.  (L'en- 
cén) Quina  alegria  dónes.  Aviat  tindrem  aquells  aquí 
atrets  per  la  teva  força  irresistible.  Per  ells  ets  la  senya 
de  fora  perill,  per  mi  una  joia.  (Mirant  entorn  seu)  Ca- 
ram. No  me'n  havia  adonat  encara.  Es  molt  desembaras- 
sat això.  D'aquelles  estibes  de  rajols  que  ahir  hi  havien 
no  n'ha  quedat  ni  un.  (Se  senten  passos)  Eh?  Que  deia 
jo?  Ja  els  tenim  aquí.  No  falla.  Ara  els  hi  donaré  un  en- 
surt d'aquells  que  deixa'rar^o^ck^e  (Es  posa  darrera  la 

porta  i  en  anar  a  entrar  els  demés  diu  fingint  la  veu) 
Qui  hi  ha  per  aquí.  (Des  de  fora  Enric  /  Ramon  fan  un 
xiscle) 
EnrioRamon.—  Ai,  ai. 

Pep. — (Veu  natural.  Rient)  Ja,  ja,  ja.  (Al  conèixer  la  veu  de 
Pep  entren  els  dos.  Primer  Enric,  al  seu  darrera  i  do~ 
nant-li  la  ma  Ramon). 

ESCENA  II 

Enr.— Ah,  eres  tu!  No  ho  facis  pas  més  això. 
Ram.— Ja  no  val  l'ensurt  que  ens  heu  donat. 
Pí  p.— (Rient)  Porucs,  més  que  porucs. 

Ram.— Ja  estava  per  recular;  pensava:  l'amo  s'haurà  quedat,  ha 

encès  un  llum  per  veure  si... 
Pep. — Sembla  que  no  goseu  entrar? 
Enr.— Ja  veuràs... 

Pep. — Au  endavant  que  no  vos  faran  pa^ar  res. 
Enr.— Ja  ho  sé,  però... 
Pep.— Bo:  ja  volia  dir  que... 

Enr. — No  trobes  que  és  tot  estrany  això?  Em  semblava  dife- 
rent la  nit  passada.  Ho  veia  més  petit  i  tot. 
Pep.— No  veus  que  han  tret  els  rajols  que  hi  havien. 
Ram. — Qui  sap  si  ens  han  posat  un  parany. 
Pep.— Ja  seria  estrany. 
Ram. — Es  que  a  vegades... 

Pep. — Bé,  si  hem  de  començar  així  m'en  vaig.  Arribeu  a  fer 
fàstic.  L'un  d'un  costat,  l'altre  de  l'altre  farieu  agafar  por 
a  l'home  més  valent. 

Enr.— No  ha  estat  més  que  un  supòsit  tot  plegat. 

Pep.— Sempre  la  mateixa  cançó.  Ai  que  aquí,  ai  que  allà.  Mala 
carrera  fareu  si  voleu  continuar  la  nostra  vida. 

Ram.— No  deurem  poder  seure  aixis  si  ho  han  tret  tot. 

Enr.— Encara  han  quedat  alguns  rajols. 

Ram.— Voleu  acompanyar-m'hi?  Estic  quelcom  cansat. 

Enr.— Vina.  (Fa  assentar-lo  en  una  pila  de  totxos,  fent  el  ma- 
teix ell  en  un  altre  del  costat.  Pausa)  Si  que  estarem 
malament  avui  amb  això  tan  desmantellat.  Passarà  més 
fresca,  no  et  sembla? 

Pep.— Ja  t'ho  asseguro,  però  paciència  noi.  Avui  ens  tocarà 
ballar  al  sò  de  l'airet  de  matinada,  demà...  demà  serà  un 
altre  dia.  S'han  d'arreplegar  com  venen  les  coses. 

Ram. — Quin  viure. 

Enr.— Es  presenta  una  nit. 

Pep. — I  diga-ho.  Em  penso  que  tindrem  aigua  de  debò. 

Enr.— Vols  dir? 

Pep.— Vaia  si  en  tindrem. 

Ram.— I  pensar  que  l'hem  d'arrossegar  eternament  aquesta  fei- 
xuga càrrega,  sense  la  més  lleu  esperança  de  que  més  en- 
davant poguem  alleugerir-la. 

Enr.— No  et  posis  aixís  home.  Ningú  pot  predir-lo  el  seu  demà. 

Ram.— Jo  el  veig  plè  de  tenebres,  negre,  que  no  em  sento  amb 
forces  de  seguir-lo;  negre  a  desdir,  negre  sempre. 

Pep. — Home:  ja  ho  sabiem  això.  Com  el  vols  veure  doncs  cec 
així  com  ets? 

Ram.— Deu  meu. 

Pep. — (Apart)  Ja  tornem  a  ésser  a  la  cançó  enfadosa  de  cada 
dia,  ja  ho  veig. 

Ram. — De  vergonya  em  mata  la  vida  que  portem.  Al  sentir  que 
prop  meu  diu  la  gent  murmurant:  «quin  jovenàs  i  capta», 
sento  bullir  impulsivament  dins  meu  la  sang  al  ensems 
que  m'envaeix  una  tristor  insufrible.  Quina  vida  tan  trista 
la  nostra;  córrer  de  poble  en  poble  a  la  bona  de  Déu,  pa- 
tint gana  i  mig  descalços  les  més  de  les  vegades  per  no 
tenir  uns  esperdenyots  qui  ens  guardin  del  malestar  que 
donen  les  irregularitats  d'aquestes  carreteres. 

Pep. — Ja  t'has  esplicat  prou?  I  d'això  et  queixes?  Quan  vos  dic 
sempre  que  no  hi  esteu  acostumats  encara. 

Ram. — No  que  no  hi  estem.  No  ens  hi  acostumarem  mai.  Vos 
que  no  coneixeu  altra  vida,  comprenc  que  vos  trobeu  a 
la  perfecció  dintre  d'aquesta,  però  jo:  jo  que  de  menut 
menut  corria  per  les  fàbriques,  jo  que  he  passat  tota  la 
joventut  en  elles,  no  puc  acostumar-m'hi  aixís,  i  per  això 
em  queixo. 

Enr. — Calla  Ramon. 

Pep. — (Passejant-se  intranquil  diu  entre  si)  Ai,  ai,  ai. 

Ram. — Al  matí  mentres  anem  al  poble  a  esperar  l'hora  i  sento 
al  meu  davant  l'animada  xerrameca  dels  obrers,  sento  un 
desig  inesplicable  de  poder  tornar  a  aquell  temps  que 

alegre  seguia  entre  ells  el  benhauraí  camí  que  al  treball 
em  portava.  Oh!  com  l'enyoro  aquell  camí  ditxós,  i  als 
meus  companys  de  treball  quan  donaria  per  tornar-los 
veure,  per  recobrar  la  llum  que  va  robar-me  la  corretxa 
maleïda  que  giravoltava  sobre  aquell  volant  que  va  ésser 
per  tant  temps  la  nostra  vida.  (Trist)  Per  això  l'aprecio 
encara  malgrat  i  haver  de  segujr  per  ell  la  miserable  del 
captaire. 

Pep.— Per  això  ploreu?  Encara  hauríeu  de  donar-ne  gràcies  a 

Deu  de  poder  viure  sense  treballar  com  viviu  ara. 
Enr.— Que  feliços  érem  aleshores. 

Pep.— Voleu  fer  el  favor  da  callar?  Ara  mateix  semblarà  la  ca- 
sa de  socors  això. 

Ram, — Si  la  pobra  de  la  mare  ens  veiés,  jo  crec  que  de  pena 
tornaria  morir-se. 

Enr.— Calla  Ramon.  No  recordis... 

Ram.— La  recordeu  pare?  EI  recordeu  el  sant  amor  que  en  totes 
les  seves  coses  posava  per  a  que  se  ens  fes  més  agra- 
dosa la  nostra  estança  en  la  llar;  en  aquella  llar  volguda 
que  era  el  delit  de  tots  i  que  tots  plegats  haviem  con- 
vertit en  un  minúscul  paradís,  enveja  de  més  de  quatre 
dels  nostres  conveïns? 

Enr.— Fes  per  no  recordar-lo  el  passat. 

Ram.— Com  aconseguir-ho  si  tot  plegat  m'el  porta  a  la  memòria 
sempre,  Oh  la  inefable  felicitat  del  viure  humil  i  reposat 
a  l'entorn  d'una  llar  curulla  de  pau  i  de  dolcesa.  Com 
t'has  esfumat  per  sempre  de  nosaltres! 

Enr.— Vaja  Ramon  que  ja  l'hi  tenim  de  trist  el  cor. 

Ram.— Pobre  mare  meva.  ella  que  al  veure's  morir  vos  deia  amb 
la  conformitat  de  cristiana  resignada  que  malgrat  tot  mo- 
ria contenta  perquè'm  sabia  bo  i  tenia  la  seguretat  de  que 
res  havia  de  faltar-vos.  Qui  li  havia  de  predir  que  amb  el 
temps  em  convertiria  en  la  càrrega  feixuga  que  vos  havia 
d'anar  endogalant  de  mica  en  mica  fins  a  deixar-vos  com- 
pletament exhaurit  i  aniquilat. 

Enr. — Vaja  prou.  Pensa  que  aixís  nos  curen  pas  les  penes.  Es 
necessari  una  bona  dosi  de  calma  i  de  resignació.  Si  el 
nostre  camí  és  el  de  la  dissort,  seguim-lo  resignadament 
fins  a  la  fita.  Qui  sap  quina  sorpresa  ens  depara  el  més 
enllà.  Cal  tenir  confiança  sempre,  fill  meu. 

Pep. — (Que  fins  ara  s'ha  passejat  neguitós).  Que  ha  d'anar 
molí  llarg  aixó?  Ja  arribeu  a  fer-me  perdre  la  paciència 
tan  mateix, 

Enr.— Ja  veuràs  Pep.  Si  els  pobres  no  ens  aconsolem  nosaltres 
mateixos,  qui  vindrà  a  fer-ho?  Tot-hom  s'en  aparta  de 
nosaltres. 

Pep. — Tant  com  tothom. 

Enr. — No'n  tinguis  dubte.  Vegi's  sinó  el  que  ens  costa  d'  arre- 
plegar la  misèria  de  cinc  cèntims.  Hi  ha  qui  ens  insulta, 
d'altres  que  ens  tracten  en  forma  despiaíada,  som  mal- 
mirats  arreu...  un  veritable  calvari.  Truquem  a  una  po:ta, 
a  una  altra  després  i  arreu  arreu  hem  de  sentir  semp:e  la 
mateixa  cantarella  «Déu  vos  empari,  germà»,  «Un  altre 
dia». 

Ram.— Oi  que  és  ben  cert 

Enr.— Correm  carrers  i  places  i  a  tot  arreu  igual  com  si  esti- 
guessin en  avinença  mútua,  Al  fi  es  veu  un  senyor  que 
està  enraonant,  i  amb  el  cap  baix,  plens  de  vergonya  ens 
hi  atançem  esperant  la  resposta  acostumada.  Li  supli- 
quem una  almoina,  ens  malmira,  mira  després  de  reüll  a 
aquell  amb  qui  enraoua,  i  per  no  rebaixar-se  davant  seu 
ens  doua  una  moneda  que  no  sembla  sinó  que  li  arren- 
quem de  les  entranyes,  i  que  em  fa  el  mateix  efecte  que 
si  li  haguéssim  robat,  robat!!  Oh  la  misèria. 

Pep.— I  encara  que  ho  fossin  de  robats,  què?  La  qüestió  son 
diners  vinguin  d'on  vulguin.  Tan  bons  deuen  ser  els  uns 
com  els  altres. 

Ram.— Però  ens  fan  escrúpol. 

Pep. — Doncs  aneu  essent  escropulosos  que  potser  algun  dia 
vos  morireu  de  gana.  Es  un  luxe  aquest  que  no  el  podem 
mantenir  nosaltres  pobres.  ,Quan  sigueu  més  pràctics  de 
l  ofici  ja  vos  fugirà  aquest  mal.  (Ramon  fa  acció  de 
enraonar),  Fareu  com  jo  i  com  els  demés:  que  trobeu  un 
porta-monedes  descuidat,  grapada  a  la  pitrera,  i  fora 
captar  més  mentre  durin  els  quartos. 

Ram.— Això  mai. 

Enr.— Per  qui  ens  heu  pres? 

Pep. — El  bon  viure  ha  d'anar  repartit  que  és  el  més  equitatju. 
Ram. — Però  robar. 

Pep.— I  doncs.  Espera  que  t'els  portin  a  casa.  Pobre  del  pobre 

que  no  robi.  En  sou  aprenents  vosaltres  d'aquesta  car- 
rera. No  heu  passat  encara  de  les  beceroles,  però  amb 
el  temps  també  vos  ne  passareu  mestres  com  el  que  més 
ne  sigui.  Es  una  fatalitat  que  el  mateix  viure  es  porta. 
Enr.— Ja  the  dit  que  mai. 

Ram. — Primer  morts  que  tocar  lo  que  no  és  nostre 
Pep.— ( Anant-se 'n).  Doncs  veieu:  ara  jo  m'en  vaig  a  buscar  una 
feixina  per  a  poder  fer  un  bon  foc:  i  que  no  tindreu  cap 
repugnància  me  sembla  en  voler-vos-hi  escalfar.  Qual- 
sevol pateixi,  eh?  Veritat  que  tinc  raó?  (Veient  que  no 
contesten  surt  barbotejant  paraules  incomprensibles). 

ESCENA  III 

Ram.— No  l'heu  sentit.  Ens  ha  tractat  de  lladres. 
Enr.— Lladres...  no  ens  ho  ha  pas  dit. 

Ram.- A  les  clares  no,  que  de  fer-ho...  però  si  al  tornar  ens 
ofen  de  nou  probarem  qui  dels  dos  té  més  força. 

Enr.-  Què  vols  fer?  No  veus  que  perdries? 

Ram.— Tinc  forces  per  batre'l  sobrerament,  i  si  no  en  tingués 
m'en  donaria  la  dignitat  ofesa. 

Enr.— T'enganyes.  Ell  encara  que  una  mica  grandot  és  com- 
pletament senser,  mentres  que  tu... 

Ram  — Si:  teniu  raó  (breu  pausa). 

Enr.— Eh  que  no  t'hi  barallaràs? 

Ram.— No  sé  si  podré  estar-me'n, 

Enr.— Mira, que  amb  el  seu  génit  es  capaç  de  matar-te. 

Ram.— Qui  sap  si  seria  el  començ  de  nostre  benestar. 

Enr.— Què  dius  ara?  Que't  tornes  boig? 

Ram.— No  que  no  m'hi  torno  (pausu).  Sentiu? 

Enr.— Què? 

Ram.-  Plou,  fa? 

Enr.— Ja  fa  estona. 

Ram  —  Quin  mal  dia  tot  avui.  Quin  mal  temps  per  nosaltres. 
Pep.— L'hivern  no  hauria  de  venir  mai. 
Ram  —  (Espantat).  Algú  s'apropa. 
Enr.— Deu  ésser  en  Pep  que  ve. 
Ram.— No  que  el  soroll  se  sent  de  l'altre  costat. 
Enr  —Vols  dir? 

Ram. — Escolteu. 

Enr.—  Algú  que  passa  per  la  carretera. 

Ram.— I  si  fos  l'amo? 

Enr  — (Temerós)  No  tinguis  por. 

Ram. — Si  ho  fos  amb  el  génit  que  té.  Mireu  que  aquesta  nit 
passada... 

Enr.— Ja  hauria  donat  la  vida  per  cinc  cèntims.  Quan  The  vist 
entrar  tan  furiós  m'ha  agafat  un  tremolor  que...  Què  és 
aquesta  claror?  (Per  un  raig  de  llum  que  ve  per  l'es- 
querra). 

Ram.— Lo  que  vos  he  dit.  Algú  que  vé.  (S't  propen  espantats). 
Feliu. — (Des  de  fora).  El  que  és  avui  els  hi  obro  el  cap  d'un 

cop  d'estaca. 
Ram. — Sentiu? 
Enr.— Fugim.  Anem-nos-en. 
Ram.— Estem  perduts. 
Enr. — Vina.  Amaguem-nos  aquí. 


ESCENA  IV 

Fel.— (Després  de  deixar  un  fanal  a  terra).  Que  voleu  morir 
sense  febre?  Al  dematí  vos  he  tirat  a  fora  a  garro- 
tades com  qui  diu,  i  encara  teniu  barra  per  tornar?  Què 
hi  feu  aquí  parats?  Apa  fora  d'aquí. 

Tre.— Aixís  home.  Ara  mateix  semblarà  a  can  seixanta  això. 
Jo  fos  l'amo. 

Fel.  — Que  no'm  sentiu  o  és  que  voleu  que  corri  el  pal. 

Tre. — Creieu-me,  aneu  a  avisar  la  paieca.  * 

Enr. — Tingueu  pietat! 

Fel. — No  s'en  pot  tenir  de  ningú  avui. 

Enr. — Penseu  que... 

Fel.— El  que  penso  es  que  aquí  hi  haurà  unv  que  sentir  si  no 

voleu  anar-vos'en. 
Ram.— Però... 

Fel.— Es  dir  que  vosaltres  tossuts,  eh?  Està  bé.  (Mira  si  troba 
algun  pal).  Ja  teniu  sort  que  no  trobo  res  aquí,  però  no 
vos  la  passareu  tan  dolça  com  penseu,  no. 

Tre.— No  en  treureu  pas  res.  Creieu-me,  aviseu  la  pareca. 

Fel.— Que  no  en  treure  res?  Començant  per  aquest  jovenàs... 

agafa  a  Ramon  pel  pit  fent- lo  brandar). 
Ram.— Deixeu-me  que'm  feu  mal, 
Tre.— Fort,  fort.  Que  s'escarmentin. 

Enr.— Deixeu-lo  estar  bon  home.  Ja  ens  ananem  tot  seguit;  pe- 
rò escolteu-nos  abans. 
Fel.— Creieu  que  per  escoltar-vos  estic? 

Enr.— Una  mica  de  compassió.  Mireu  el  nostre  estat.  El  meu 

fill  cec.  Jo  vell  que  no'm  puc  guanyar  el  pa. 
Fel.  -  {Cedint).  No  estic  per  raons. 
Ram.— Tan  sols  per  aquesta  nit. 
Fel.  — Ni  aquesta  ni  cap.  Ja  dura  massa  això 
Enr.— Pobres  de  nosaltres! 
Tre.— Pobre  de  mi  dic  jo. 

Fel. — N'estic  massa  escarmentat  de  tots  vosaltres.  Sempre  me 
falta  quelcom  des  de  que  permeto  que  a  n'aquí  s'hi  dormi. 
Ram.— Nosaltres  no  toquem  res. 

Tre.—  Ca  home;  vols  callar  Mal  aventurat  del  que  es  deixa  atra- 
par de  la  vagabunderia. 

Ram.  — Mestre.  Nosaltres  no  en  som  de  vagabunds. 

Tre.— Vagabunds  no.  Sinó  que  no  vos  agrada  el  treballar. 

Ram.— Sempre  ha  estat  el  meu  ideal  el  treball;  en  mig  d'ell  he 
viscut,  m'hi  he  fet  gran,  hi  he  vesllumat  els  camins  de  la 
felicitat,  i  per  fi,  ha  acabat  ell  fent  de  mi  l'home  més  des- 
graciat que  hi  ha  a  la  terra  Si  al  recordar-ho... 

Enr. — Altra  vegada,  Ramon.  No  hi  pensis  home. 

Fel.— (Encuriosit).  Que  teniu. 

Ram.— La  vista  que  em  falta  m'ho  retorna  a  la  memòria  sempre. 

Tre.— Que  vos  creieu  que  ho  és  cec.  El  fa;  veus-ho-aquí.  I  cas 
de  ser-ho,  ja  ho  podeu  pensar  de  que  l'hi  ve.  Algun  di- 
recte d'un  que  devia  trobar-se  a  faltar  alguna  cosa. 

Ram.— (Ofès).  Mestre. 

Enr.— No  és  això,  no. 

Tre.— Que  m'esplicareu  a  mi. 

Fel  —Potser  t'equivoques,  home. 

Tre.— Els  coneixeu  poc  a  n'aquesta  pandilla. 

Ram.— Jo  vos  prometo  que... 

Tre.— No  t'escarracis  que  no  dormo  a  la  palla. 

FtíL. — Deixa'ls  dir,  home.  Qui  sap.  Devegades... 

Tre.— Ja  seria  hora  que  els  comencéssiu  de  conèixer. 

Fel.— Es  que  aquests  me  sembla  que,..  (A  Ramon).  Parleu, 
parleu  jove. 

Ram.— Que  vaig  a  dir-vos  jo  si  sé  que  les  meves  paraules  no 
van  a  ser  cregudes  per  vosaltres.  Perquè  atormentar-me, 
doncs,  fent-me  contar  misèries  que  sols  a  nosaltres  ens 
condolen  i  sé  que  van  a  ser  escoltades  amb  sarcasme. 
Quanta  baixesa  hi  ha  al  món.  Quanta  baixesa! 

Enr.  -  Vaja  Ramon. 

Ram.— Quants  n'hi  ha  que  amb  la  capa  de  la  bondat  amaguen 

la  seva  hipocresia  per  acabar-lo  de  fer  més  miserable. 
Fel.  -  (A  Treme\do)  Veus  que  has  fet? 
Tre.— A  que  treu  cap  això  al  cap-de-vall? 
Fel. — No't  fan  llàstima,  pobre  gent! 
Tre.— De  paraules  rai. 

Ram. — Abans  no  les  vèiem  nosaltres  aquestes  maldats  que  re- 
baixen als  homes. 
Fel.— Va  ésser  un  accident,  potser? 
Ram. — Una  corretja  que  es  va  petar. 
Fel.— I  vos  va  anar  als  ulls? 
Enr.— Per  la  nostra  desgràcia. 
Tre, — Ja  veig  com  acabarà  tót. 
Fel. — Alguna  cosa  degueren  donar-vos. 

Ram.— Naturalment  que  si;  però  sense  cap  guany  a  casa,  aviat 
vàrem  menjar-nos-ho  el  que  ens  varen  donar,  veient-nos 
precisats  a  vendre'ns  els  modestos  mobles  que  teniem 
per  a  començar  a  seguir  aquest  feixuc  camí  que  mai 
acaba. 


ESCENA  V 
Vé  Quiu 

Qui. — Malviatge.  Es  lo  que  m'empipa  més. 

Tre. — I  doncs,  Quiu.  Ens  pensàvem  que  no  volies  venir. 

Qui.— Digues  si  no  podia  fer-ho  un  parell  d'hores  més  aviat 
de  ploure,  t  no  venir  a  molestar  a  la  gent  d'aquesta  ma- 
nera. 

Tre.— Si,  una  altra  vegada  direm  al  temps  que  t'en  demani 
permís. 

Qui.— No;  però  ès  empipador  perquè  si,  no  digueu.  Estar-te 
assentat  a  taula  amb  la  vianda  a  punt  per  a  començar  de 
passar-li  els  comptes,  i  que't  diguin,  ves  noi  si  teniu  res 
per  entrar  que  cau  alguna  gota;  i  deixa  la  vianda  i  altre 
cop  cap  aquí.  Es  lo  que  m'empipa  mes,  mira. 

Fel. —  Deu  ésser  trista  perquè  si,  la  vostra  història. 

Enr.  — Que  si  n'ès. 

Ram. — Voleu  pena  mes  grossa  que  la  meva?  Haver  vist  pobles, 
mars  i  rius:  pensar  amb  els  meus  companys  que  no  puc 
veure,  recordar  que  temps  enrera  l'alegria  i  claror  sem- 
pre em  sonreia,  i  pensar  que  ara  tan  sols  veig  tenebres, 
penes  i  misèries. 

Fel.— Pobre  gent! 

Enr.— Oi  que  erts  deixareu  quedar  per  aquesta  nit. 
Fel.  —  (Després  de  mirar  de  reu II  a  Tremenpo,).  Però  que  si- 
gui aquesta  i  cap  més. 
Enr.— No  passeu  ànsia. 
Ram.— Que  Déu  vos  ho  pagui. 
Tre.— Sempre  vos  heu  de  deixar  entabanar. 
Fel.— No  veus  que.  . 

Tre.— No  tingueu  por  que  vos  a,udin  a  entrar  l'obra  tot  i  fent- 
los-hi  aquest  favor. 
Qui.— I  que  voleu  que  faci  el  pobre  essent  cec. 
Fel.— Ah,  ja  és  aquí  el  marrec.  Au  doncs,  anem-hi. 
Tpe.— Quan  hi  ha  bona  voluntat... 

Enr.— Jo  de  molt  bona  gana,  si  puc  ésser  bo  per  a  quelcom. 
Qui.— No  veieu  que  ens  destorbarien  encara. 
Tre.— Es  fa  el  que's  pot. 

Fel. — Molls  com  seran.  Nosaltres  que  hi  estem  fets  el  mase- 
guem... 

Tre. — Però  es  veu  la  voluntat  com  altre  no. 
Qui. — És  lo  que  m'empipa  més.  Sempre  voleu  la  vostra,  mal- 
viatge. 

Fel.— I  aquell  bé  triga  prou. 

Tre.— Aquell  si  que  quan  entra  en  una  taberna  mai  més  acaba. 
(Vé  Rovellat  per  I  esquerra). 

ESCENA  VI 

Rov. -  Ja  l'hi  tenim  engrescada. 

Fel.— Bé  ho  veig  prou;  apa,  afanyem-nos  que  després  no  tin- 
dríem temps. 

Rov.— Ah!  A  la  fi  els  heu  atrapat  a  n'aquesta  colla  de  ganduls. 
Fel.— Deixem-nos  de  ganduls  i  anem  a  la  feina.  (S'en  va) 
Tre.— No  veus  que  els  hi  ha  donat  permis  per  a  quedar-se. 
Rov  —Vols  dir? 

Tre  — Li  han  contat  quatre  misèries  i  ja  l  han  tingut  entabanat. 

Una  mica  de  res  el  commou  a  n'aquest  home. 
Qui. — Bé,  perquè  hem  vingut  a  aquí.  Per  a  sentir  sermons  ja 

em  podia  quedar  a  sopar  íranquilamení. 
Rov. — Aviat  el  lenen  enternit  a  n'ell. 

Tre.— I  doncs  que  vagi  a  buscar  la  «pareca»  si  no  s  hi  veu  en 
cor.  (S'en  van) 


ESCENA  VII 

Enr.— Quin  mal  cor  té  aquest  home.  Déu  ens  en  guard  que 
n'hagués  arribat  a  ésser  l'amo. 

Ram. — N'estic  tan  tip  d'aquesta  vida  que  el  dia  menys  pensat... 

Enr.— Deixa'ls  home.  (Enha  Pep  per  la  dreta  fent  els  matei- 
xos moviments  que  ai  començar  l'obra) 


ESCENA  VIII 

Pep.— Què?  Ens  deixen  quedar? 
Enr.— Si,  però  ens  han  amenaçat. 
Ram.  — I  maltractat. 

Pep.— Deixeu-ho  córrer.  Son  gangues  de  l'ofici  això.  Meníres 

ens  deixin  quedar  ja  estem  bé. 
Ram.— Doncs  jo  no. 

Pep.— Devies  voler  que  et  vinguessin  amb  cumpliments  dient- 
te  que  ets  un  bon  home  i  coses  per  l'estil,  i...  no 
vas  molt  errat  d'osques  si  és  que  esperes  això.  Els  que 

seguim  aquest  ofici  tant  ens  ha  de  fer  que  ens  diguin  va- 
gos,  com  lladres,  com  que  ens  diguin  les  mil  pestes. 
Ram.— Aquestes  paraules  ens  ofenen. 

Pep. -Perquè  no  serviu.  Creieu-me  retireu-vos  que  encara  hi 

guanyareu. 
Enr.— Però  què  farem  pobres  de  nosaltres. 
Pep.— Mateu-vos  si  no  serviu  per  res.  És  el  camí  més  curt  per 

trobar  la  felicitat 
Ram.-  És  el  camí  que  penso  seguir,  aquest. 
Enr.— No  diguis  disbarats. 

Pep. — Mentre  sigueu  tan  tocats  i  posats  i  vergonyosos  esteu 
llestos. 

Enr.— I  la  vergony  no  podem  treure'ns-la  de  sobre.  Ella  és  la 
culpable  de  que  lio  recullim  cap  cèntim  d'un  cap  de  dia  al 
altre 

Pep.— Teniu  raó  que  hem  de  passar  comptes.  Quan  heu  recollit 
avui!  {Per  la  dreta  venen  Feliu,  Tremendo  Rovellat  / 
Quiu) 


ESCENA  IX 


Fel.— Mala  negada.  Ves  qui  ho  havia  de  dir. 
Qui.— És  lo  que  m'empipa  més,  malvialge.  Deixa  el  sopar,  mu- 
lla't, i  al  cap  de  vall  per  res. 
Tre.— Veieu:  ja  n'hi  ha  un  més  a  la  colla. 

Fel. — (Reprenent-los  amb  poca  fermesa  i  contra  la  seva  vo- 
luntat) iQue  voleu  burlar-vos  de  mi? 
Pep.  — Soc  el  germà  de  l'Enric  jo. 
Eel.—  És  a  dir  que  sou... 
Tre.— {A  Rovellat)  Tot  s'ho  creu. 
Rov.— Sempre  ha  estat  igual. 
Tre.— (Alt)  Ja  els  pentinaria  jo  a  n'aquests. 
Fel.— Deixa'ls  home.  que  entre  el  temps  i... 
Enr.— Heu  tingut  avaria. 
Fel.— Una  mica  massa. 
Rov.— I  no  em  volieu  creure. 
Fel.— Ves  qui  s'ho  havia  de  pensar. 
Tre. —Jo  a  l'hivern  no  n'hi  deixaria  cap  de  totxo  a  l'era. 

Rov.— (,4  Quiu)  Vols  que  t'ho  digui?  Me'n  vaig  cap  a  l'altre 
porxo,  que  aquí  entre  aquesta  colla  d'americans  és  molt 
fàcil  arreplegar-ne  algun  d'aguells  que  volen. 

Qui.— Això  si  que  m'empiparia.  (Gialant-se)  Jo  només  de  sen- 
tir-ne parlar  em  sento  una  frisança  tot  jo...  (S'en  va) 

Ram. -No  heu  poguí  salvar  res? 

Fel.— Quelcom,  però  vaja  és  bastant  grossa  la  desgràcia. 

Tre. — D'això  vos  queixeu?  El  mal  que  vos  vé  encara  si  no  tireu 
aquesta  púrria  a  fora.  Primer  n'hi  havia  dos,  ara  ja  tres, 
i  qui  vos  diu  que  demà  no  en  portin  mitja  dotzena. 

Ram.— No,  perquè  no  tornarem. 

Tre.  — Romansos  a  mi.  L'agram  si  no  hi  ha  qui  es  cuidi  d'acla- 
rir-lo s'esparrama  en  poc  temps  en  un  camp  per  gros 
que  sigui,  i  a  vosaltres  si  no  se  vos  treu  de  les  porxala- 
des  acabeu  essent  una  plaga  per  totes  les  vinyes  de  la 
rodalia. 

Ram.— Què  voleu  dir  amb  això! 

Tre.— Ves  a  qui  puc  donar-ne  les  gràcies  de  la  roba  i  el  demés 
que  em  falta  sinó  als  que  aquí  veniu  a  dormir. 

Ram.  -  Llum,  llum.  (Aixeca  el  cap  fora  de  si,  obrint  els  ulls 
com  per  buscar  claror)  Sort  teniu  que  no  hi  veig,  del 
contrari,  pararíeu  més  compte  en  dir-nos  segons  què. 

Tre.— Del  treball  de  recollir-los  encara  ens  garrotejaran  aques- 
ta pandilla. 

Fel.  -  Si  els  maltractes... 

Tre.  -  A  les  meves  mans  haurien  de  caure. 

Fel.— (Apart)  Deixa-me'n  anar  amb  aquells  que  veig  qne  la  co- 
sa va  molt  per  amunt.  (Fa  acció  de  sortir) 

Tre.— Vindreu  demà  al  matí? 

Fel.  -  No  veus  que  tot  serà  moll. 

Tre.— Qui  sap  si  em  donguéssiu  la  clau  que  aniria  a  cercar  la 

roba  després. 
Fel. -Té. 

Tre.— Quan  vos  en  volgueu  anar  feu  un  crit  que  baixaré. 
Fel.  —  Està  bé.  (S'en  va.  Pausa  llarga) 

ESCENA  X 

Ram.  -  Gràcies  a  Déu  que  és  fora  aquell  mal  home. 

Tre.— Encara  sóc  aquí,  encara.  Ja  et  devia  faltar  temps  per  apo- 
derar-te de  quelcom.  No  t'hauria  pas  faltat  la  vista  per 
veure  el  que  robaves.  (Anant-se'n)  Ve't  aquí  el  que  sou 
tots  vosaltres.  Jo  fos  govern  aviat  en  passaria  taps 
de  tota  aquesta  colla  de  ganduls.  (S'en  va) 

ESCENA  XI 

Enr.— Quina  fera. 

Pep.  - Vos  hi  doneu  massa  en  tot.  Féssiu  com  jo  que  per  una 

orella  m'entra  i  per  l'altre  em  surt. 
Ram.— És  impossible. 

Pep.  — Ganes  de  no  fer-ho  és.  Aixís  que  vos  diuen  una  cosa  ja 
vos  comenceu  a  esclamar  pitjor  que  el  manyagó  d'En 
Sisa:  «ai  que  ens  han  dit  aquí,  ai  que  ens  han  dit  allà»,  i 
seguint  per  aquest  camí  no  arribareu  mai  en  Hoc. 

Ram.— Però  insultar-nos  en  la  forma  que's  fa.  Tant  bé  com  jo 
ho  sabeu  perquè  tinc  de  portar-la  aquesta  vida. 

Pep.— {Amb  burla)  Si,  perquè  ets  cec. 

Ram.— I  vos  sembla  poc?  Claror,  claror  Déu  meu  Envieu-me 
uu  raig  de  llum  mal  no  sigui  sinó  per  a  demostrar  a  les 
boques  infernals  que  ens  fastiguegen,  que  no  soc  el  que 
diuen,  i  teniu  de  mi  l'home  més  feliç  que  hi  ha  a  la  terra. 

Enr.  — Ramon. 

Pep.— Aquests  sermons  hauria  de  fer-los  en  mig  de  la  vila  que 
potser  recullirieu  més  diners  que  no  pas  ara.  Quan  heu 
fet,  veiam?  (Resten  immòvils  amb  el  cap  baix)  Bo,  po- 
bres i  sorts.  Pregunto  si  heu  fet  gaire;  no  ho  heu  sentit? 

Ram.™ No  sé,  el  pare  ho  guarda. 

Pep. —Doncs  contesta  tu  mala  reïra. 

Enr.— Una  misèria:  avui  menys  que  mai.  És  una  cosa  estranya 
el  que'ns  passa.  Sembla  que  estiguin  tots  avinguts  per  no 

socorre'ns. 

Pep.— No  és  pas  això  el  que't  pregunto   Et  demano  quan  heu 

fet.  Em  sembla  que  m'esplico  prou  clar. 
Enr.— Mireu;  la  misèria  de  vuitanta  cèntims. 
Pep.— Vingui'n  Però  ja  cal  que  mireu  d'escarquilíar-vos  o  sinó 

seguint  aixís  vos  hauria  de  donar  les  dimissòries. 
Ram.  — Sempre  amb  les  mateixes  amenaces. 

Pep.  -  I  ara  <[,saps  que  podríeu  fer?  Anar  a  cercar  una  mica  de 

llenya. 
Enr. — Havent-hi  l'amo? 
Pep.— Que  no  se  vos  mengi. 
Enr.— Si  està  plovent. 
Pep. — Que  plogui. 
Enr.  — Serà  molla,  home. 
Pep.  -  Ja  la  farem  cremar  encara  que  ho  sigui. 
Ram.  — Però  si  l'amo  ens  atrapa? 
Pep.-Dííxós  amo  i  dixosa  por! 

Enr. — És  que  tampoc  podrem  fer  foc  mentres  ell  sigui  aquí. 
Pep. — Entre  tant  s'assecarà. 
Ram. — Però  l'amo... 

Pep.— Torni  amb  l'amo.  Què  pot  fer  al  capdevall,  ^donar-nos 
algun  xasco?  Sempre  val  mès  això  que  estar-se  tota  la 
nií  pelant-se  de  fred. 

Enr. — Tant  se'ns  en  dóna  tenir  fred! 

Pep.— A  mi  no. 

Ram. — Perquè  no  aneu  a  cercar  la  vos,  doncs? 
Pep.— -No  hi  vull  anar  i  s'ha  acabat! 
Enr.— No  t'enfadis,  ja  hi  aniré. 
Pep.— I  aquest  que  no  et  segueix? 
Enr.— Què  vols  que  faci  ell! 

Pep.— Com  altre  no  et  farà  companyia?  i  després  al  tornar  que 

t'ajudi  a  portar-ne  i  sempre  n'hi  haurà  més. 
Ram.— Però... 
Pep. -Res,  res.  A  lo  dit. 
Enr.— Anem  Ramon. 
Ram.— Tot  contra  nosaltres.  (S'en  van) 

ESCENA  XII 

Pep.— Se  n'ha  de  saber  d'anar  pel  món.  Avui  en  dia  no  es  pot 
tenir  confiança  en  ningú  i  aquests  infeliços  es  refien  de 
tothom.  Com  que's  donen  vergonya  de  demanar  mai  fan 
cap  cèntim,  i  a  més  que  sembla  que  estiguin  en  aquell 
temps,  encara;  volen  anar  nets  i  primirats  i  per  a  enternir 
a  la  gent  com  més  parracs  i  més  misèria  s'aparenta  mi- 
llor. D'aquí  vé  que  sempre  reculli  més  que  ells,  encara 

que  per  no  haver-los  de  donar  res  els  dic  que  arreplego 
poca  cosa  i  així  m'estalvio  la  mar  de  rals  d'un  capx  de 
mes  a  l'alíre.  Avui,  tot  i  essent  dos  no  han  portat  més 
que  vuitanta  cèntims,  mentres  que  jo,  tot  sol  qui  sap  quan 
he  fet.  Ara  ho  vull  comptar.  {Treu  diners  d'una  bossa  i 
els  compta  amb  xeu  baixa)  ..  setanta  cinc.  .  noranta... 
una  pesseta...  {Apareixen  perla  dieta  Enric  /  Ramon  /  al 
sentir  «una  pesseta»  es  paren  a  escoltar.  AI  cap  de  poc 
fa  el  mateix  Quiu  per  l'esquerra)  ïa  en  tenim  dues.  N'hi 
ha  que  han  de  treballar  qui  sap  l'estona  per  a  guanyar- 
ies i  en  canvi  jo  captant  les  faig  en  tres  i  no  res.  Dues... 
i  els  que  queden  encara.  (Compta  baix)  I  ja  en  tenim 
una  altra.  Mira't,  quatre  pessetes  i  encara  queden,  qua- 
tre... cinc  pesses  de  deu.  Déu  n'hi  dorasso.  Divuit  rals  en 
una  tarda;  divuit  rals  que... 


ESCENA  XIII 
Venen  Enric  /  Ramon 

Ram.— Que  ens  esteu  estafant  miserablement.  (Pep  amaga  la 

bossa  de  pressa) 
Enr.— No  cal  que  els  amagueu  que  jo  els  he  vist  ben  clars.  Si 

a  n'ell  li  falta  la  vista  en  tinc  jo  prou  per  a  convencé'm 

de  l'explotació  de  que  ens  heu  fet  objecte. 
Pep. —Però  que  vos  emboliqueu  si  apenes  he  fet  res. 
Ram.— No  heu  fet  res  quan  acabeu  de  comptar  més  de  quatre 

pessetes. 
Pep.- Això  és  mentida! 

Qui.— (Entrant).  No  digueu  que  és  mentida  que  jo  també  ho  he 
vist. 

Pep.— Els  ulls  devien  fer-te  pampallugues. 

Qui.  — Mireu:  és  lo  que  m'empipa  més.  Una  cosa  que  ha  vist 

tothom  i  que  encara  tinguin  la  barra  de  negar-ho. 
Pep.— Devieu  somniar  tots  plegats. 

Qui.  —  (Fent  l'home)  Au,  a  donar-los-hi  els  diners  de  seguida. 
Pep.    Ara  hi  fan  el  mànec. 

Qui. -Que  no  els  hi  donareu?  Ja  m'en  cuidaré  jo  de  fer-vos-els 
donar. 

Pep.— Fugiu:  en  «matasiete». 

Qui. — Aniré  a  avisar  al  Trcmendo  i  ja  veureu  si  vos  els  farà 
arriar. 

Pep.— Home:  jo  no  m'en  desafujo  pas,  saps?  Les  coses  enrao- 
nades... 


ESCENA  DARRERA 

Feliu. — (  Vé  molt  cansat  i  a  penes  pot  treure* s  les  paraules  de 

la  boca)  Afanyeu-vos,  correu... 
Enr.— Què  passa? 

Fel.  — Que  ha  caigut...  ha  caiguí...  i  el  Tremendo...  a  sota. 
Ram.  — Què  dieu  ara? 

Qui. — Ves  quin  momenl  d'anar  a  triar  aquell  també. 
Fel.— Si,  correu,  salveu-lo. 

Pep.  -  Per  treballar  estic  jo.  Deixa'm  tocar  pirandó.  Ara  amb  la 
confusió  és  el  millor  moment  per  a  fer-me  escàpol. 
(S'en  va). 

Qui — És  lo  que  m'empipa  més.  Ara  precisament  que  anava  a 

fer  un  cop  d'home. 
Enr.—  I  com  ha  estat,  com? 

Fel.— No  sabria  dir-vos-ho.  Jo  calculo  que  haurà  anat  a  cercar 
una  mica  de  llenya  i  al  passar  sota  el  terral  com  que  la 
terra  és  molla  d'aquests  dies,  s'haurà  esllavissat  i  li  ha 
caigut  a  sobre. 

Enr. — Desventurat. 

Fel. — Veniu,  veniu  a  salvar-lo,  que  vos  donaré  el  que  sigui. 
Qui. — Anem;  digues  qui  l'havia  de  fer  anar  a  passar  per  allí  so- 
ta. 

Fel.— Au,  de  pressa,  veniu  vosaltres  també. 
Enr.— De  seguida.  (Feliu  /  Quiu  desapareixen) 
Ram. —  Qui  és  que  ha  quedat  enterrat? 
Enr.— El  Tremendo. 
Ram.— Aquell  que  ens  ha  dit  tot  allò? 

Enr. — Bé  ho  suposo,  però  no  cal  pensar-h1'  ara.  Estiga't  aquí 

que  m'en  hi  vaig. 
Ram.— No  hi  anem  sl  és  aquell! 
Enr.— Deixa'm  home. 

Ram.— Que's  mori.  Així  n'hi  ensenyaran  de  maltractar  a  la  gent. 

Enr.—  No  siguis  criatura. 
Ram.  — No  hi  aneu  pare. 
Enr. —Deixa'm  et  dic! 
Ram.— Vos  dic  que  no! 

Enr.  —  (Separant-se  amb  una  empenta  de  Ramon,)  Doncs  a  la 
força. 

Ram. — Si  tampoc  vos  ho  agrairà. 
Enr.— No  importa. 

Ram.  -  Que  no  vos  recordeu  del  que  us  ha  dit? 

Enr.— En  aquest  cas  no  devem  recordar-ho.  Encara  que  ell 
s'hagi  portat  com  un  tirà  amb  nosaltres,  no  hem  de  per- 
metre per  això  que's  mori.  El  nostre  deure  és  salvar  lo  i 
demostrar-li  que  l'han  tornat  a  la  vida  aquells  a  qui  ell 
havia  insultat  primerament,  i  aixís  tal  vegada  es  conven- 
ci de  que  no  pot  despreciar-se  a  ningú,  doncs  entre  alts  i 
baixos,  rics  i  pobres,  no  hi  ha  cap  diferència:  som  tots 
iguals  davant  la  Llei  Divina.  (Desapareix  per  la  dreta. 
Ranon  ta  que  si  amb  el  cap,  signant~!i  amb  la  ma  que 
hi  vagi,  mentres  diu  baix:) 

Ram.— Teniu  raó.  Som  tots  iguals. 

OBRES  DE  FRANCESC  GAY,  PVRE. 


Ptes 

Asprors  de  joventut.  Drama  en  tres  actes.  5 

Guspires  socials.          »      >    »      »  5 

Enigmes  tràgics.           »      »    »      »  5 

Esclaus  de  les  passions »      »    »      »  5 

Ros  tos  avall,               »      »    >      »  5 

L'Artista.                     »      »    >       »  5 
Z;/  misteri  de  Nadal.  Melodrama  pasíoril  en  ires  actes.  Música 

del  mestre  J.  Baró.  5 

Música  55 
L infant  qui  es  desencamina.  Fantasia  moral  en  tres  quadres 

Música  del  mestre  J.  Renau,  Pvre.  2 
Noblesa  medieval.  Poema  històric  en  dos  actes.  Il·lustracions 

musicals  del  mestre  LI.  Carbonell.  2*50 
Pobres  captaires.  Quadre  líric.  Música  de  J.  Musset,  Pvre. 

Lletra  i  música  7  '50 

La  por.  Drama  tràgic  en  un  acte.  1*50 

El  miracle  de  l'amor.  Drama  en  un  acte.  1  '25 

La  millor  riquesa,  l'amor.  Comèdia  dramàtica  en  tres  actes.  2'50 

La  reconquista.  Drama  líric  en  tres  actes.  2*50 

Per  a  noies  soles 

El  Nadal  de  les  pastores.  Poema  líric  pastoral.  Música  dels 

mestres  Joan  M.a  Roqueí  i  Joan  Parramón,  Pvres.  2*50 

La  pubilleta  de  Muntalt.  Poema  dramàtic  en  dos  actes.  2'50 

L'Estrella  de  la  felicitat.  Rondalla  en  dos  actes.  2 

L'Orgull  de  la  boniquesa.  Rondalla  dramàtica  en  tres  epissodis.  2*50 

Les  dones  de  la  passió.  Misteri  de  dolor  en  tres  jornades  en  vers.  2450 


Obres  estrenades  a  punt  de  publicar.  Per  a  homes 

L'onclet.  Drama  de  família  en  tres  actes. 

Floretes  de  martiri.  Tres  quadres  històrics. 

Castell-Galí.  Llegenda  poemàiica  en  tres  actes. 

Els  habitants  de  la  lluna.  Comèdia  en  un  acte,  a  tota  orquestra. 

La  ma  sacrílega.  Drama  en  un  acte. 

Per  una  contracta.  Sarsuela  en  un  acte. 

Per  a  noies 

El  collaret  de  la  Princesa.  Poema  dramàtic  en  tres  actes. 
La  Princeseta  embruixada.  Rondalla  en  tres  acíes. 

Poemets  i  Retaules.  Aplec  de  poesies.  (Preu:  5  Pies.) 


Obres  Teatrals  sense  dama  o  bé  amb  dames  soles 
pròpies  per  a  societats  culturals  i 
Centres  Catòlics 

T 


OBRES  PUBLICADES 


Pies. 


1  Un  home  discret...  Quasi  monòleg  en  prosa.  Un  acte,  de 

Pau  Fàcil.  1 

2  Vilesa.  -  No  senyors.  -  Un  caliquenyo.  Monòlegs,  vers  i 

prosa.  Un  acte,  de  Sebastià  Bofill  i  Bas.  1 
5  EI  ves tit  nou  de  l'Emperador.  Comèdia,  vers  i  prosa  Un 

acte,  de  Francesc  Rossetíi.  1*50 

4  La  figura  del  Rei  Wamba.  Comèdia  en  prosa.  Tres  actes 

d  Esteve  Trullàs  i  Duran.  2  50 

5  Lorito  Real.  Comèdia  en  prosa.  Un  acte,  de  Lluis  Millà.  1 

6  Les  tres  Ulles  del  Rei.  Fantasia  amb  un  pròleg  i  dos  actes, 

vers,  per  a  noies  soles,  de  Tomàs  Ribas.  2 

7  El  vectígal  de  la  carn.  Drama  en  vers  Un  acte,  junt  amb  la 

poesia  «La  Puntaire»,  de  M.  Ribot.  1*50 

8  El  curandero  del  bari  i.  Comèdia  en  prosa.  Un  acte  d'Emili 

Graells,  1 

9  El  molí  de  Dalt.  Drama  en  prosa.  Tres  actes,  del  Rnd.  P. 

Ezequiel  de  Mataró  2'50 

10  La  millor  riquesa,  l'Amor.  Comèdia  dramàtica,  en  prosa. 

Tres  actes  de  Francesc  Gay,  Pvre.  2  50 

11  Efraïm.  Drama  en  prosa.  Tres  actes,  de  E.  Duran,  Sch.  P.  2*50 

12  Les  Tres  Maries.  Comèdia  en  prosa.  Un  acte,  per  a  noies 

soles,  de  Càndida  Pi  i  Domènech.  1 
15   Noblesa  de  cor.  Drama  en  prosa.  Tres  actes  de  P.  Garriga.  2'50 

14  L'Estel  d'Orient.  Poema  dramàtic,  en  vers.  Tres  epissodis 

de  Camil  Geis,  Pvre.  Música  deï  mateix  autor.  1 

15  El  nostre  pa  de  cada  dia...  Drama  en  prosa.  Quadre  líric 

de  E.  Trullàs  Duran.  Música  de  A.  Griera  Bardia,  1 

16  Les  dones  de  la  Passió.  Misteri  de  dolor,  en  vers.  Tres 

jornades,  per  a  noies  soles,  de  Francesc  Gay,  Pvre.* 
Música  de  j.  Baró.  25'0 

17  La  malaltia  de  la  Lilí.  Joguet  còmic  en  prosa.  Un  acte  per 

a  noies  soles,  de  V.  Coma  Solei.  1 

18  Carles  de  Viana.  Drama  en  prosa.  Tres  actes,  de  Salvador 

Llanas.  Adaptació  catalana  J.  G.  M.  2*50 

19  La  reconquista.  Drama  líric.  Tres  actes  de  Francesc  Gay, 

Pvre.  2  50 

20  De  la  vida  errant.  Drama.  Un  acte  de  Francisco  Masferrer.  1 


Llocs  de  venda:  En  íoíes  les  llibreries  d'obres  íeíarals 


